Diari Oficial de la Generalitat Valenciana


Sumari del DOGV 6778, del 21-05-2012 (2012/4691)

Resolució d'11 maig de 2012, de la directora de l'Agència Valenciana de Mobilitat, per la qual s'acorda l'ampliació del període d'informació pública per a la modificació de les condicions de prestació del servici públic de transport de viatgers per carretera entre Benidorm - el Racó de l'Oix - Altea la Vella - l'Alfàs del Pi - Guadalest - Cala de Finestrat. CVA-006.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6778

Data del DOGV
:   21-05-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/4691


Organisme emissor
:   Agència Valenciana de Mobilitat

Tipus de document
:   Resolució

Resolució d'11 maig de 2012, de la directora de l'Agència Valenciana de Mobilitat, per la qual s'acorda l'ampliació del període d'informació pública per a la modificació de les condicions de prestació del servici públic de transport de viatgers per carretera entre Benidorm - el Racó de l'Oix - Altea la Vella - l'Alfàs del Pi - Guadalest - Cala de Finestrat. CVA-006. [2012/4691]  
Per la Resolució de la directora de l'Agència Valenciana de Mobilitat (aVM), de 12 d'abril de 2012, es va acordar sotmetre a informació pública l'expedient de modificació de la concessió del servici públic de transport de viatgers CVA-006, Benidorm - el Racó de l'Oix - Altea la Vella - l'Alfàs del Pi - Guadalest - Cala de Finestrat, que explota la mercantil Llorente Bus, SL, amb vista a modificar els itineraris, els horaris i el nombre d'expedicions d'algunes de les seues rutes.  
A requeriment de l'aVM, l'empresa concessionària, amb data 11 d'abril de 2012, va aportar nous documents preceptius per a la resolució de l'expedient.  
Segons el que establixen els articles 79 i 80 del Reglament de la Llei d'Ordenació dels Transports Terrestres, aprovat pel Reial Decret 1211/1990, de 28 de setembre, l'article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en exercici de les competències conferides a l'aVM en els articles 4 i 22.2 de la Llei 6/2011, d'1 d'abril, de Mobilitat de la Comunitat Valenciana, i en l'article 23.2.j dels Estatuts de l'aVM, resolc:  
  
Primer  
Ampliar el període d'informació pública de l'expedient de modificació de la concessió, per un termini de 30 dies hàbils, a comptar des de l'endemà de la publicació d'esta resolució, perquè les persones interessades puguen al·legar el que estimen oportú, i podran consultar l'expedient, si volen fer-ho, a l'Agència Valenciana de Mobilitat (av. Enric Valor, 13. 46994 Burjassot), així com en la pàgina web d'este organisme: .  
Transcorregut el termini mencionat sense realitzar al·legacions, es considerarà que estan d'acord i perdran el dret al tràmit corresponent. Això sense perjuí de la interposició dels recursos que procedisquen contra la resolució definitiva del procediment, en els terminis legalment i reglamentàriament establits.  
  
Segon  
Remetre esta resolució al Diari Oficial de la Comunitat Valenciana per a la publicació.  
  
Burjassot, 11 de maig de 2012.- La directora de l'Agència Valenciana de Mobilitat: Mar Martínez Aparicio.